**Mór Városi Önkormányzat Képviselő-testületének**

**296/2013. (XII.18.) Kt.**

**határozata**

**a 2014. évi iskolatej programban történő részvételről**

Mór Városi Önkormányzat Képviselő-testülete egyetért azzal, hogy a fenntartásában lévő óvodákba járó gyermekek részére 2014-ben ingyenes iskolatej ellátást biztosít.

Felhatalmazza a polgármestert az iskolatej szállításáról szóló szerződés megkötésére, továbbá arra, hogy az iskolatej ellátás biztosításához szükséges költségek fedezetére az önkormányzati fenntartású óvodák részére 2014. évben az önkormányzat 2014. évi költségvetésének jóváhagyásáig bruttó 2.000.000 Ft összegben kötelezettséget vállaljon.

Felkéri a polgármestert, hogy a Képviselő-testület 2014. január havi soros ülésére terjessze be az iskolatej program 2014. évi forrásigényét.

**Felelős:** polgármester (Költségvetési és Adóügyi Iroda)

**Határidő:** 2014. január 29.

 Fenyves Péter Dr. Pálla József

 polgármester jegyző